Šventybrasčio kraštovaizdžio draustinis

Šventybrasčio kraštovaizdžio-istorinis draustinis – savivaldybės kraštovaizdžio draustinis vidurio Lietuvoje, Kėdainių rajono šiaurėje, Vilainių seniūnijoje, Nevėžio rytinėje pakrantėje, prie Šventybrasčio gyvenvietės.

Draustinis įkurtas 1992 m. Draustinis užima 774 ha plotą ir yra didžiausias rajone. Jame saugomi istorinė vietovė – buvusi pagoniška šventvietė su Šventybrasčio ąžuolais, sukilėlių kapai, nepriklausomybės paminklas. Taip pat svarbūs gamtos objektai – pušynėlis, Brastos upelis, Nevėžio slėnio pievos, Kelmynės pelkė. Draustinyje randami Lietuvos Raudonosios knygos augalai – tamsialapis skiautalūpis, mažoji gegužraibė, paprastasis kardelis.

Draustinis pasiekiamas keliu Kėdainiai-Krekenava.

Nuorodos 
 Kėdainių miškų urėdija
 Kauno apskrities bendrasis planas

Kėdainių rajono saugomos teritorijos
Lietuvos kraštovaizdžio draustiniai